laion/Wikipedia-Exotic huggingface dataset:
ডেসলোরাটাডিন

ডেসলোরাটাডিন (ইংরেজি: Desloratadine) হচ্ছে দ্বিতীয় প্রজন্মের ট্রাইসাইক্লিক H1 রিসেপ্টর ব্লকার বা এন্টিহিস্টামিন যা অ্যালার্জির চিকিৎসায় ব্যবহৃত হয়। এটি লোরাটাডিন এর সক্রিয় মেটাবোলাইট। ডেসলোরাটাডিন অ্যালার্জি জনিত সর্দি ও এর ফলে নাক বন্ধ হয়ে যাওয়ার চিকিৎসায় ব্যবহার করা হয়। এটি লোরাটাডিনের প্রধান মেটাবোলাইট এবং নিরাপত্তা ও কার্যকারিতার দিক থেকে এই দুটি ওষুধের অনেক মিল রয়েছে। প্রধান পার্শ্বপ্রতিক্রিয়াসমুহ হলো মাথা ব্যথা, ক্লান্তি, মুখ শুকিয়ে যাওয়া, পেটের সমস্যা যেমন ক্ষুধামন্দা, বমি ভাব। এছাড়া কিছু বিরল পার্শ্বপ্রতিক্রিয়া আছে যেমন মাংসপেশিতে ব্যথা, হ্যালুচিনেশন। ডেসলোরাটাডিন সুনির্দিষ্টভাবে H1 রিসেপ্টর কে ব্লক করে ফলে হিস্টামিন আর কাজ করতে পারেনা। এটি মাস্ক্যারিনিক এসিটাইলকোলিন রিসেপ্টরের সকল সাবটাইপের বিরুদ্ধে কাজ করতে পারে। এটি দীর্ঘক্ষণ কাজ করতে পারে তবে ব্লাড-ব্রেন ব্যারিয়ার কে ক্রস করে সেন্ট্রাল নার্ভাস সিস্টেমে প্রবেশ করতে পারেনা ফলে এটি খেলে ঝিমুনি হয় না। এই ওষুধটি আমেরিকার খাদ্য ও প্রশাসন বিভাগ প্রেগন্যান্সি ক্যাটাগরি "C" তে অন্তর্ভুক্ত করেছে। প্রাণীর উপর গবেষণায় ভ্রূণের উপর ক্ষতিকর প্রভাবের প্রমাণ পাওয়া গিয়েছে তবে মানুষের উপর কোন গবেষণা তথ্য নেই; তাই গর্ভাবস্থায় ব্যবহার না করায় ভালো। কিডনি ও লিভারের রোগী, ৬ মাসের কম বয়সী বাচ্চা, মৃগী রোগী, বৃদ্ধ বয়স্ক, গর্ভবতী ও দুগ্ধদানকারী মায়েদের ক্ষেত্রে সতর্কতার সাথে ব্যবহার করা উচিত। রুপাটাডিন লোরাটাডিন Bertram G. Katzung; Anthony J. Trevor (২০০৪)। Basic & Clinical Pharmacology (13 সংস্করণ)। Mc Graw Hill। পৃষ্ঠা 275-278।  See S (২০০৩)। "Desloratadine for allergic rhinitis"। Am Fam Physician। 68 (10): 2015–6। পিএমআইডি 14655812। ২৪ জুলাই ২০০৫ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  [bnf.org British National Formulary] |ইউআরএল= এর মান পরীক্ষা করুন (সাহায্য) (67 সংস্করণ)। পৃষ্ঠা 201।  Canonica GW, Blaiss M (২০১১)। "Antihistaminic, anti-inflammatory, and antiallergic properties of the nonsedating second-generation antihistamine desloratadine: a review of the evidence"। World Allergy Organ J। 4 (2): 47–53। ডিওআই:10.1097/WOX.0b013e3182093e19। পিএমআইডি 23268457। পিএমসি 3500039 ।  Mann R, Pearce G, Dunn N, Shakir S (২০০০)। "Sedation with "non-sedating" antihistamines: four prescription-event monitoring studies in general practice"। BMJ। 320 (7243): 1184–6। ডিওআই:10.1136/bmj.320.7243.1184। পিএমআইডি 10784544। পিএমসি 27362 । উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
ক্যালেইডোস্কোপ

ক্যালেইডোস্কোপ দুই বা ততোধিক আয়নার সাহায্যে তৈরি খেলনা। এই খেলনার মধ্যে প্রতিবিম্বের সাহায্যে অনেক নকশা তৈরি করা যায়। স্কটল্যান্ডের উদ্ভাবক তেভিড ব্রিইসটার, যার উৎপত্তি হয়েছে প্রাচীন গ্রিক শব্দ καλός (কালোস), "সুন্দর, সৌন্দর্য", এবং εἶδος (ইডাস), "যা দেখা যায়: আকার" এবং σκοπέω (স্কেপো), "পরীক্ষামূলক তাকানো", অর্থ্যাৎ "সৌন্দর্য পূর্ণ বস্তু অবলোকন " Brewster, David (১৮৫৮)। The Kaleidoscope: Its History, Theory, and Construction with its Application to the Fine and Useful Arts (2 সংস্করণ)। J. Murray।  καλός ওয়েব্যাক মেশিনে আর্কাইভকৃত ১৭ মার্চ ২০১৪ তারিখে, Henry George Liddell, Robert Scott, A Greek-English Lexicon, on Perseus εἶδος ওয়েব্যাক মেশিনে আর্কাইভকৃত ২৫ মে ২০১৩ তারিখে, Henry George Liddell, Robert Scott, A Greek-English Lexicon, on Perseus σκοπέω ওয়েব্যাক মেশিনে আর্কাইভকৃত ১৪ মার্চ ২০১২ তারিখে, Henry George Liddell, Robert Scott, A Greek-English Lexicon, on Perseus "Online Etymology Dictionary"। Etymonline.com। ২০১০-০৬-২৬ তারিখে মূল থেকে আর্কাইভ করা। সংগ্রহের তারিখ ২০১০-০৫-২৮।  উইকিমিডিয়া কমন্সে ক্যালেইডোস্কোপ সংক্রান্ত মিডিয়া রয়েছে। ক্যালেইডোস্কোপ সমাজ – আন্তর্জাতিক সংস্থা । ক্যালেইডোস্কোপের বিভিন্ন ধরন ওয়েব্যাক মেশিনে আর্কাইভকৃত ২০ এপ্রিল ২০১০ তারিখে এই আয়নার নকশা ও ধরন মুক্ত উপাদান ও তথ্য ক্যালেইডোস্কোপ সম্পর্কিত জ্ঞান ভাণ্ডার ওয়েব্যাক মেশিনে আর্কাইভকৃত ৪ অক্টোবর ২০১৩ তারিখে ফ্ল্যাশ ভিডিও Kaleidoscope Review V2N1 - ক্যালেইডোস্কোপ সম্পর্কে সাম্প্রতিক তথ্য.
ম্যাডেলিন ক্যারল

মারিসা ম্যাডেলিন ক্যারল একজন বিখ্যাত আমেরিকান অভিনেত্রী। তিনি ১৯৯৬ সালের ১৮ মার্চে জন্মগ্রহণ করেন। তিনি ২০০৮ সালে সর্বপ্রথম সুইং ভোট নামক চলচ্চিত্রে মলি জনসন চরিত্রে অভিনয় করেন। ক্যারল অসংখ্য হাস্যরসাত্মক চলচ্চিত্র এবং নাটকে অভিনয় করেছেন। ক্যারল সর্বপ্রথম ২০১০ সালে ফ্লিপ্পড নামক চলচ্চিত্রে ক্যালান ম্যাকালফির বিপরীতে প্রধান নারী অভিনেত্রীর ভূমিকায় অভিনয় করেন। ক্যারল ক্যালিফোর্নিয়ার লস অ্যাঞ্জেলেস শহরে জন্মগ্রহণ করেন এবং সেখানেই বড় হন। তার মা একজন গৃহিনী এবং বাবা একজন ঠিকাদার। তার তিনজন ভাই আছে। তাদের নাম যথাক্রমে নেড, জ্যাক এবং ড্যালান। তিনি মাত্র তিন বছর বয়সে মডেলিং শুরু করেন। সাড়ে চার বছর বয়সে শেরম্যান অক্স নামক অনুষ্ঠানে অভিনয়ের মাধ্যমে বিখ্যাত থিয়েটার এজেন্ট ওয়েন্ডির নজরে আসেন। এরপর থেকে তিনি বিভিন্ন রকমের অনেকগুলো টেলিভিশন অনুষ্ঠানে অভিনয় করেন। এগুলোর মধ্যে উল্লেখযোগ্য কিছু অনুষ্ঠান হচ্ছে এনসিআইএস, কোল্ড কেইস, গ্রেস এনাটমি, লাই টু মি, নাইট স্টল্কার, ওয়ান্টেড এবং লস্ট অন্যতম। তাকে সর্বপ্রথম দ্যা সান্টা ক্লস ৩ঃ দ্যা অ্যাসক্যাপ ক্লস এবং রেসিডেন্ট ইভিলঃ এক্সটিঙ্কসন নামক চলচ্চিত্রে দেখা যায়। তিনি ২০০৮ সালে সর্বপ্রথম সুইং ভোট নামক চলচ্চিত্রে প্রধান চরিত্রে অভিনয় করেন। অতঃপর ২০১০ সালে জ্যাকি চ্যানের বিপরীতে দ্যা স্পাই নেক্সট ডোর নামক চলচ্চিত্রে অভিনয় করেন। একই সালে তিনি মিস্টার প্রপারস পেঙ্গুইন্স নামক চলচ্চিত্রে অভিনয় শুরু করেন। তাছাড়া ২০১০ সালে তার সবচেয়ে বিখ্যাত চলচ্চিত্রটি হচ্ছে ওয়েন্ডেলিন ভ্যান ড্রানিনের বইয়ের উপর নির্মিত বিখ্যাত চলচ্চিত্র ফ্লিপড। এছাড়াও তিনি অনেকগুলো বাণিজ্যিক বিজ্ঞাপনচিত্রে অভিনয় করেন। এদের মধ্যে সাবওয়ে, আল্লস্টেট, অ্যাভেরি নোটট্যাবস, মিস্টার ক্লিন এবং ক্যাম্প রকের ব্যাক টু স্কুল অন্যতম। ২০১৩ সালের ১৪ ফেব্রুয়ারি ঘোষণা দেয়া হয় যে, তিনি সিডব্লিউ কর্তৃক পরিচালিত ব্লিঙ্ক নামক নাটকে প্রধান নারী চরিত্রে অভিনয় করবেন। "Exclusive Interview with The Spy Next Door's Madeline Carroll"। ২৮ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৬।  "The CW Drama Pilot 'Blink' Casts Its Lead"।  উইকিমিডিয়া কমন্সে ম্যাডেলিন ক্যারল সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে ম্যাডেলিন ক্যারল (ইংরেজি) রটেন টম্যাটোসে Madeline Carroll (ইংরেজি) টুইটারে ম্যাডেলিন ক্যারল
গোর্গাবুরু পাহাড়

পূর্বে গোরগাবুরুকে অযোধ্যা পাহাড়ের সর্বোচ্চ শৃঙ্গ ধরা হতো। এর উচ্চতা ৬৭৭ মিটার। এটিই দক্ষিণবঙ্গের দ্বিতীয় সর্বোচ্চ শৃঙ্গ। এটি ছোটনাগপুর মালভূমির অংশ। অযোধ্য পহাড় তথা গোরগাবুরু পাহাড় ঘিরে পর্যটন কেন্দ্র গড়ে উঠেছে। এটি এখানকার জনপ্রিয় পর্যটন কেন্দ্র।
বাদুড়গাছা নদী

বাদুড়গাছা নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ৯ কিলোমিটার, গড় প্রস্থ ৩২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বাদুড়গাছা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৯। বাদুড়গাছা নদীটি খুলনা জেলার পাইকগাছা উপজেলার দেলুটি ইউনিয়ন এলাকায় প্রবহমান ঝপঝপিয়া নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে শিবসা নদীতে নিপতিত হয়েছে। নদীটির উজানের ও ভাটির দিকের প্রশস্ততা প্রায় স্মান। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। সমুদ্র উপকূলীয় অঞ্চলে প্রবাহিত হওয়ায় নদীটি জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫৪-৫৫। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
লিরিওপি

গ্রিক পুরাণে লিরিওপি বিওশিয়ার নাইয়াদগণ এর একজন (জলপরী)। সম্ভবত সে বিওশিয়ান বা ফোসিয়ান নদীদেবতার কন্যা। অকেয়ানোস এবং তেথুস এর পুত্র নদীদেবতা সেফিসাস তাকে দেখে তার প্রেমে পড়ে যায় এবং নিজের স্রোত দিয়ে তাকে ঘিরে ফেলে। তাদের মিলনে অসাধারণ সৌন্দর্যের অধিকারী নার্সিসাস এর জন্ম হয়। Ovid, Metamorphoses, 3. 340 গ্রীসের দশটি গল্প, মোবাশ্বের আলী, ষ্টুডেন্ট ওয়েজ
নার্সিসাস

গ্রিকপুরাণ-এর কাহিনী মতে নার্সিসাস বিওশিয়ার থেসপি শহরের এক পুরুষ শিকারী যে নিজ অনুপম সৌন্দর্যের জন্য বিখ্যাত ছিল। সে জলপরী লিরিওপি এবং নদী দেবতা সেফিসাস এর সন্তান। এছাড়াও নোনাস নার্সিসাসকে চন্দ্র দেবী সেলেনা (selene) এবং তার নশ্বর মানব প্রেমিক এনডিমিয়নের (Endymion ) এর সন্তান হিসেবে উল্লেখ করেন ꫰ স্বীয় সৌন্দর্যে সে এত গর্বিত ছিল যে যারা তার প্রেমে পড়ত তাদেরকে সে প্রত্যাখ্যান করে দিত। নেমেসিস তার এ অহংকার দেখে নার্সিসাসকে একটি পুকুরের দিকে আকৃষ্ট করে। পুকুরে নার্সিসাস নিজের প্রতিবিম্ব দেখতে পেয়ে তার প্রেমে পড়ে যায়। এটি যে কেউ নয়, তার নিজেরই প্রতিচ্ছবি মাত্র, তা সে বুঝতে পারে না। সে হাত বাড়িয়ে প্রতিবিম্বটি ধরতে চাইলে তা পানিতে হারিয়ে যায়। নিজের সৌন্দর্যের মায়া কাটাতে না-পেরে একসময় সে বেঁচে থাকার আগ্রহ হারিয়ে ফেলে। মৃত্যু পর্যন্ত সে প্রতিচ্ছবির দিকে একদৃষ্টিতে তাকিয়ে থাকে। নার্সিসাসের এই স্বভাব থেকে ‘আত্মকেন্দ্রিকতা’ বা ‘আত্মপ্রেম’ বোঝাতে ‘‘নার্সিসিজম’’ শব্দটি চালু হয়েছে। নার্সিসাস অনেক শিল্পীর কাছে শিল্পকর্মের প্রিয় একটি বিষয়। এদের মধ্যে আছেন Caravaggio, Poussin, Turner, দালি, জন উইলিয়াম ওয়াটারহাউস, গুইলো কার্পিয়োনি, লুই জঁ ফ্রাঁসোয়া লাগরিনি, এবং জ্যান রুজ। Echo And Narcissus, জন উইলিয়াম ওয়াটারহাউজ Liriope Bringing Narcissus before Tiresias, গুইলো কার্পিয়োনি Echo and Narcissus, লুই জঁ ফ্রাঁসোয়া লাগরিনি Narcissus at the Spring, Jan Roos নার্সিসাস, follower of জিওভানি অ্যান্টোনিও বোলত্রাফ্ফিও ভাস্কর যেমন পল ডুবোয়া, জন গিবসন, অঁরি-লিও গ্রেব্যা এবং হিউজার নেজারের মতো ভাস্করেরা নার্সিসাসের কল্পিত প্রতিমূর্তি নির্মাণ করেছেন। নার্সিসাস, পল ডুবোয়া নার্সিসাস, জন গিবসন Narziss, হিউজার নেজার নার্সিসাস, possibly ভ্যালেরিও সিওলি Narcisse, অঁরি-লিও গ্রেব্যা Greek Myths & Greek Mythology "Paul Dubois, Narcisse, Orsay"। ১ মে ২০১৮ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৮।  Graves, Robert (১৯৬৮)। The Greek Myths। London: Cassell।  Gantz, Timothy (১৯৯৩)। Early Greek Myth। Baltimore: Johns Hopkins University Press।  Kerenyi, Karl (১৯৫৯)। The Heroes of the Greeks। New York/London: Thames and Hudson।  Vinge, Louise (১৯৬৭)। The Narcissus Theme in Western Literature up to the Nineteenth Century।  Calimach, Andrew (২০০১)। Lovers' Legends: The Gay Greek Myths। New Rochelle: Haiduk Press।  On-line version Alexander, Mark (২০১২)। Narcissus।  On-line version ওয়েব্যাক মেশিনে আর্কাইভকৃত ২৮ আগস্ট ২০১৮ তারিখে. উইকিমিডিয়া কমন্সে Narcissus (mythology) সম্পর্কিত মিডিয়া দেখুন। Papyrology UK
ইন্দোনেশিয়া রোইয়া

মহান ইন্দোনেশিয়া (Indonesia Raya) হল ইন্দোনেশিয়ার জাতীয় সঙ্গীত। ওয়েজ রুডোল্ফ সুপ্রত্মান (ইংরেজি : Wage Rudolf Supratman) হলেন এই জাতীয় সঙ্গীতের রচয়িতা। Indonesia Raya Indonesia, tanah airku, tanah tumpah darahku Di sanalah aku berdiri, jadi pandu ibuku Indonesia, kebangsaanku, bangsa dan tanah airku Marilah kita berseru, "Indonesia bersatu!" Hiduplah tanahku, hiduplah negeriku, Bangsaku, rakyatku, semuanya Bangunlah jiwanya, bangunlah badannya Untuk Indonesia Raya! Indonesia Raya, merdeka, merdeka! Tanahku, negeriku yang kucinta Indonesia Raya, merdeka, merdeka! Hiduplah Indonesia Raya! Indonesia Raya, merdeka, merdeka! Tanahku, negeriku yang kucinta Indonesia Raya, merdeka, merdeka! Hiduplah Indonesia Raya! ইন্দোনেশিয়া আমার মাতৃভূমি, যেথা আমার রক্ত ঝরেছে ঠিক ওখানে দাঁড়িয়ে আমি, মাতৃভূমির সৈন্য হয়ে। ইন্দোনেশিয়া, আমার জাতীয়তা, দেশ আর মায়ের দেশ এসো সবে চেঁচিয়ে বলি "ইন্দোনেশিয়া এক।" আমার ভূমি চিরজীবী হোক, আমার দেশ চিরজীবী হোক, আমার দেশ, আমার লোক, সবাই এর আত্মা বানিয়েছি মহান ইন্দোনেশিয়ার জন্য এর শরীর বানিয়েছি। মহান ইন্দোনেশিয়া, স্বতন্ত্র এবং সার্বভৌম! আমার ভূমি, আমার দেশ, যাকে আমি ভালোবাসি মহান ইন্দোনেশিয়া, স্বতন্ত্র এবং সার্বভৌম! মহান ইন্দোনেশিয়া হোক চিরস্থায়ী। মহান ইন্দোনেশিয়া, স্বতন্ত্র এবং সার্বভৌম! আমার ভূমি, আমার দেশ, যাকে আমি ভালোবাসি মহান ইন্দোনেশিয়া, স্বতন্ত্র এবং সার্বভৌম! মহান ইন্দোনেশিয়া হোক চিরস্থায়ী। http://nationalanthems.me/indonesia-indonesia-raya/ "সংরক্ষণাগারভুক্ত অনুলিপি"। ১৫ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৬।  "সংরক্ষণাগারভুক্ত অনুলিপি"। ২১ মে ২০১৬ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৬।
বিশারকন্দা-বাগদা নদী

বিশারকন্দা-বাগদা নদী বাংলাদেশের দক্ষিণ-পশ্চিমাঞ্চলের বরিশাল, মাদারীপুর ও গোপালগঞ্জ জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিশারকন্দা-বাগদা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬১। বিশারকন্দা-বাগদা নদীটি মাদারীপুর জেলার মাদারীপুর সদর উপজেলার মোস্তফাপুর ইউনিয়ন এলাকায় প্রবহমান কুমার লোয়ার নদী হতে উৎপত্তি লাভ করেছে। অতঃপর এই নদীর জলধারা বরিশাল জেলার উজিরপুর উপজেলার সাতলা ইউনিয়ন পর্যন্ত প্রবাহিত হয়ে বেলুয়া নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় না। শুকনো মৌসুমে পানির প্রবাহ অনেকটা হ্রাস পায়। নদীটি জোয়ার ভাটার প্রভাবে প্রভাবিত। নদীটি বর্তমানে ক্রমশ বিস্তৃত হচ্ছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫৬। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
বিষ্ণু-কুমারখালি নদী

বিষ্ণু-কুমারখালি নদী বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ১৪৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বিষ্ণু-কুমারখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬২। বিষ্ণু-কুমারখালি নদীটি বাগেরহাট জেলার বাগেরহাট সদর উপজেলার ষাটগম্বুজ ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদীর জলধারা বাইনতলা, ডেমা, বাঁশতলি ইউনিয়ন অতিক্রম করে একই জেলার রামপাল উপজেলার পেরিখালি ইউনিয়ন পর্যন্ত প্রবাহিত হয়ে মংলা নদীতে নিপতিত হয়েছে। নদীটির ভাটি এলাকার তুলনায় উজানের দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। নদীটি জোয়ার ভাটার প্রভাবে প্রভাবিত। এ নদী বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫৬-৫৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
বেগবতী নদী

বেগবতী নদী বাংলাদেশের দক্ষিণ-পশ্চিমাঞ্চলের ঝিনাইদহ ও মাগুরা জেলার একটি নদী। নদীটির দৈর্ঘ্য ৫৩ কিলোমিটার, গড় প্রস্থ ৩২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেগবতী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৩। গতিসম্পন্ন বেগের জন্য এই নদীর নাম হয়েছিল বেগবতি। বেগবতী নদী মাথাভাঙা নদীর একটি শাখা। বেগবতী নদীটি ঝিনাইদহ জেলার ঝিনাইদহ সদর উপজেলার কুমড়াবাড়ি ইউনিয়নের বিলাঞ্চল হতে উৎপত্তি লাভ করেছে। অতঃপর এই নদীর জলধারা কবাই, হানুয়া, আঙ্গারিয়া, মুরাদিয়া কোলা বাজার এর বড় বায়সা গ্রামের পাশ অতিক্রম করে মাগুরা জেলার মাগুরা সদর উপজেলার রাঘবদাইর ইউনিয়ন পর্যন্ত প্রবাহিত হয়ে ফটকি নদীতে নিপতিত হয়েছে। মৌসুমি প্রকৃতির এই নদীতে শুকনো মৌসুমে পানির তেমন প্রবাহ থাকে না। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি সীমিত পরিসরে জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ২৭৮, আইএসবিএন ৯৭৮-৯৮৪-৮৯৪৫-১৭-৯।
বেলুয়া নদী

বেলুয়া নদী বাংলাদেশের দক্ষিণ-পশ্চিমাঞ্চলের বরিশাল ও পিরোজপুর জেলার একটি নদী। নদীটির দৈর্ঘ্য ২২ কিলোমিটার, গড় প্রস্থ ১২৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বেলুয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৫। বেলুয়া নদীটি বরিশাল জেলার উজিরপুর উপজেলার সাতলা ইউনিয়ন এলাকায় প্রবহমান বিশারকন্দা-বাগদা নদী হতে উৎপত্তি লাভ করেছে। অতঃপর এই নদীর জলধারা পিরোজপুর জেলার নেছারাবাদ (স্বরূপকাঠি) উপজেলার গুয়ারিখা ইউনিয়ন পর্যন্ত প্রবাহিত হয়ে কালীগঙ্গা (পিরোজপুর) নদীতে নিপতিত হয়েছে। নদীটির উজানের তুলনায় ভাটির দিক ক্রমশ সংকুচিত হয়ে পড়েছে। নদীতে সারাবছর পানিপ্রবাহ পরিদৃষ্ট হয় এবং ছোট আকৃতির নৌযান চলাচল করে। সমুদ্র উপকূলীয় অঞ্চলের মধ্য দিয়ে প্রবাহিত হওয়ায় নদীটির ভাটির অংশ জোয়ার ভাটার প্রভাবে প্রভাবিত। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫৮-৫৯। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link)
নগ্ন বিবাহ

নগ্ন বিবাহ হল যে বিবাহে স্বামী ও স্ত্রী, দাম্পত্য পার্টি এবং/অথবা অথিতিরা নগ্ন থাকে। অংশগ্রহণকারীরা নগ্নতাবাদী জীবনধারার হতে পারে অথবা তারা ভিন্ন ধরনের বিবাহ চেয়ে থাকতে পারে। বিবাহের সময় দম্পতিরা নগ্ন থাকতে পারে যখন অথিতিরা নগ্ন অথবা পোশাক পরিধান করা অবস্থায় আসতে পারে অথবা দম্পতি এবং সকল অথিতিরা নগ্ন থাকতে পারে। আমেরিকায় ২৭০ টি ক্লাব আছে যেখানে পোশাক-ছাড়া অথবা পোশাক-ঐচ্ছিক, এবং এগুলোর মধ্যে কিছু নগ্ন বিবাহের এলাকা হিসেবে পরিবেশন করা হয়। চীনে, "নগ্ন বিবাহ" মানে সহজ বিষয় হয়ে দাঁড়িয়েছে , অল্প বাজেট, বিবাহ, কোন বাড়ি ক্রয় না করা, গাড়ি, অথবা বিবাহের আংটি। এই ধরনের বিবাহ খুবই জনপ্রিয় হয়ে উঠেছে। নগ্ন বিনোদনমূলক চর্চা বৃদ্ধির জন্য নগ্ন বিবাহের সংখ্যা বৃদ্ধি পেয়েছে। ১৯৩১ সালে প্রতিষ্ঠিত আমেরিকান অ্যাসোসিয়েশন ফর নুড রিক্রিয়েশনের (AANR) হিসাব মতে ১৯৯০ দশকে শতকরা ৭৫ ভাগ নগ্ন বিবাহের সংখ্যা বৃদ্ধি পেয়েছে। এএএনআর এর অনুমান অনুযায়ী এটি ১৯৯২ সালের $১২০ মিলিয়ন ৪৪০ মিলিয়ন ডলারের শিল্পে বৃদ্ধি পেয়েছে। নগ্ন বিবাহে ঐতিহ্যবাহী ফুল, পর্দা এবং জিনিসপত্র, সঙ্গী, এবং খাদ্য থাকে। একজন কর্মকর্তা অনুষ্ঠান সঞ্চালন করেন এবং অন্যান্য বিবাহের মত বৈধ হওয়া প্রয়োজন। ২০০৩ সালে জামাইক্যাতে পৃথিবীর বৃহত্তম নগ্ন বিবাহ হয়। একই সময়ে ২৯ দম্পত্তির বিবাহ সম্পূর্ণ হয়। এই বিবাহটি ভালোবাসা দিবসের দিন জামাইকার হিডোনিসম ৩ এর রান্যায়ে উপসাগরের পাশে অনুষ্ঠিত হয়। দম্পত্তিদের মধ্যে রুশ, কানাডীয় এবং ভারতীয় আমেরিকান ছিলেন। অনুষ্ঠানটি পরিচালনা করেছিলেন ফ্লোরিডার ইউনিভার্সাল লাইফ গীর্জার রেভ. ফ্রাংক কেরভাসিও। অংশগ্রহণকারীদের কমপক্ষে চারদিন অবস্থান করতে হয়েছিল, বিবাহ অনুষ্ঠানের দুই দিন পূর্বে ১২ ফেব্রুয়ারি তারা পৌছিয়েছিল। নগ্নতা প্রবেশদ্বার অঙ্গের চিত্র নগ্ন পার্টি "সামাজিক পোশাক ছেড়ে নগ্ন বিবাহে মেতেছে চিন!"। Zee News। আগস্ট ১৪, ২০১৩। সংগ্রহের তারিখ ১৮ ফেব্রুয়ারি ২০১৬।  "নগ্ন বিবাহের প্রবণতা বাড়ছে চীনে!"। bdtravelnews.com। আগস্ট ১৫, ২০১৩। ফেব্রুয়ারি ১১, ২০১৪ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০১৬।  "Nude Weddings Exposed, Lana Gerseten, Columbia News Service, Feb. 20, 2008 12:00 AM"। Azcentral.com। ২০০৮-০২-২০। ২০১২-০৭-২২ তারিখে মূল থেকে আর্কাইভ করা। সংগ্রহের তারিখ ২০১২-০৮-০১।  "Devon Evans: Mass nude wedding at Hedonism III, February 15, 2003"। Jamaica-gleaner.com। ২০০৩-০২-১৫। ২০১২-০৭-২৯ তারিখে মূল থেকে আর্কাইভ করা। সংগ্রহের তারিখ ২০১২-০৮-০১।  "Mass nude wedding at Hedonism III"। Highbeam.com। ২০১২-১০-২৬ তারিখে মূল থেকে আর্কাইভ করা। সংগ্রহের তারিখ ২০১২-০৮-০১।  "SuperClubs' Hedonism III Resort Hosts World's Largest Nude Wedding on Valentine's Day"। Lovetripper.com। ২০১২-১০-১২ তারিখে মূল থেকে আর্কাইভ করা। সংগ্রহের তারিখ ২০১২-০৮-০১।
পুঠিয়া রাজবাড়ী

পুঠিয়া রাজবাড়ী বা পাঁচআনি জমিদারবাড়ী হচ্ছে মহারানী হেমন্তকুমারী দেবীর বাসভবন। বাংলার প্রত্নতাত্ত্বিক ঐতিহ্যের মধ্যে রাজশাহীর পুঠিয়া রাজবাড়ী অন্যতম। ১৮৯৫ সালে মহারানী হেমন্তকুমারী দেবী আকর্ষনীয় ইন্দো ইউরোপীয় স্থাপত্যরীতিতে আয়তাকার দ্বিতল বর্তমান রাজবাড়ীটি নির্মাণ করেন। রাজশাহী জেলা সদর হতে ৩২ কি.মি. উত্তর- পূর্বে নাটোর মহাসড়ক অভিমুখে বাঘা-পুঠিয়া জেলা সড়কের পাশে অবস্থিত। বাসে করে দেশের যে কোন স্থান হতে পুঠিয়া আসা যায় এবং ট্রেনে করে নাটোর অথবা রাজশাহী নেমেও সড়কপথে সহজে আসা যায়। সপ্তদশ শতকে মোগল আমলে তৎকালীন বাংলার বিভিন্ন রাজ্যের মধ্যে পুঠিয়া জমিদারি ছিল প্রাচীনতম। কথিত যে জনৈক নীলাম্বর মোগল সম্রাট জাহাঙ্গীরের (১৬০৫—২৭ খ্রি.) কাছ থেকে ‘রাজা’ উপাধি লাভ করার পর সেটি পুঠিয়া রাজবাড়ীরূপে পরিচিতি লাভ করে। ১৭৪৪ সালে জমিদারি ভাগ হয়। সেই ভাগাভাগিতে জমিদারের বড় ছেলে পান সম্পত্তির সাড়ে পাঁচ আনা এবং অন্য তিন ছেলে পান সাড়ে তিন আনা। ১৯৫০ সাল পর্যন্ত জমিদারি প্রথা ছিল। প্রথা বিলুপ্ত হলে পুঠিয়া রাজবাড়ীর জমিদারিও বিলুপ্ত হয়। কিন্তু জমিদারি বিলুপ্ত হলেও সে আমলে নির্মিত তাদের প্রাসাদ, মন্দির ও অন্যান্য স্থাপনা ঠিকই এখনো টিকে রয়েছে। এ প্রাসাদটি ১৮৯৫ সালে মহারানী হেমন্ত কুমারী দেবী তার শাশুড়ি মহারানী শরৎ সুন্দরী দেবীর সম্মানে নির্মাণ করান। ভবনের সম্মুখ ভাগের স্তম্ভ, অলংকরন, কাঠের কাজ, কক্ষের দেয়ালে ও দরজার উপর ফুল ও লতাপাতার চিত্রকর্ম চমৎকার নির্মাণ শৈলীর পরিচয় বহন করে। রাজবাড়ীর ছাদ সমতল, ছাদে লোহার বীম, কাঠের বর্গা এবং টালি ব্যবহৃত হয়েছে। নিরাপত্তার জন্য রাজবাড়ির চারপাশে পরিখা খনন করা হয়েছিল। পুঠিয়া রাজবাড়ীর আশে পাশে ছয়টি রাজদিঘী আছে। প্রত্যেকটা দিঘীর আয়তন ছয় একর করে। মন্দিরও আছে ছয়টি। সবচেয়ে বড় শিব মন্দির। এ ছাড়া আছে রাধাগোবিন্দ মন্দির, গোপাল মন্দির, গোবিন্দ মন্দির, দোলমঞ্চ ইত্যাদি। প্রতিটি মন্দিরের দেয়ালেই অপূর্ব সব পোড়ামাটির ফলকের কারুকাজ। জোড়বাংলা মন্দির, বাংলো মন্দির, পঞ্চরত্ন অর্থাৎ চূড়াবিশিষ্ট মন্দির অর্থাৎ বাংলার বিভিন্ন গড়নরীতির মন্দিরগুলোর প্রতিটিই আকর্ষণীয়। এ ছাড়া রানির স্নানের ঘাট, অন্দর মহল মিলিয়ে বিশাল রাজবাড়ী প্রাঙ্গণ। বাংলাদেশের প্রত্নতাত্ত্বিক স্থানের তালিকা পুঠিয়া উপজেলা পুঠিয়া মন্দির চত্বর উইকিমিডিয়া কমন্সে পুঠিয়া রাজবাড়ী সংক্রান্ত মিডিয়া রয়েছে। McAdam, Marika. (2004) Lonely Planet's Bangladesh. pp. 114-115. "পুঠিয়ার মন্দিরসমূহ"। রাজশাহী জেলা প্রশাসন। [স্থায়ীভাবে অকার্যকর সংযোগ] ABM Husain, Asiatic Society of Bangladesh "Architecture". ISBN (invalid) 984-300-000965. ওসিএলসি 298612818. ওসিএলসি 845471338 (pg:361-363) Kamruzzaman Shahin (২৬ এপ্রিল ২০১১)। "Puthia Palace decaying: Terracotta pieces, other artefacts ruining, being stolen"। Daily Sun। ২১ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ১৭ ফেব্রুয়ারি ২০১৬।
ভুবনেশ্বর নদ

ভুবনেশ্বর নদ বা ভুবনেশ্বর নদী বাংলাদেশের দক্ষিণ-পশ্চিমাঞ্চলের ফরিদপুর জেলার একটি নদ। নদটির দৈর্ঘ্য ২৭ কিলোমিটার, গড় প্রস্থ ৪০ মিটার এবং নদটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভুবনেশ্বর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৬৭। ভুবনেশ্বর নদীটি ফরিদপুর জেলার সদরপুর উপজেলার আকোটের চর ইউনিয়ন এলাকায় প্রবহমান পদ্মা নদী হতে উৎপত্তি লাভ করেছে। অতঃপর এই নদ ফরিদপুর জেলার নগরকান্দা উপজেলার কাইচাইল ইউনিয়ন পর্যন্ত প্রবাহিত হয়ে কুমার নদীতে নিপতিত হয়েছে। নদে সারাবছর পানিপ্রবাহ থাকে না এবং শুকনো মৌসুমে নদীটি অনেকটা শুকিয়ে যায়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ নদটি জোয়ার ভাটার প্রভাবে প্রভাবিত। বর্তমানে চরভদ্রাসন উপজেলা সদরে বাজারসংলগ্ন ভুবনেশ্বর নদের বিভিন্ন স্থান দখল করে সড়ক ও দোকানপাট নির্মাণ করা হচ্ছে। এর আগে চরভদ্রাসন জামে মসজিদসংলগ্ন ধানহাটা থেকে উত্তরে আলী খানের টিনের দোকানের পাশ দিয়ে নদ ভরাট করে সড়ক নির্মাণ করা হয়েছে। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ৫৯-৬০। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "নদ ভরাট করে সড়ক বিপণিবিতান নির্মাণ"। www.prothom-alo.com। সংগ্রহের তারিখ ২৯ ফেব্রুয়ারি ২০১৬।
গোপালপুর বন্দর

গোপালপুর বন্দর হল ভারতের পূর্ব উপকূলের রাজ্য ওড়িশার একটি ছোট সমুদ্র বন্দর। বন্দরটি বঙ্গোপসাগরের তীরে গড়ে উঠেছে। এই বন্দরের দ্বার ওড়িশার সমুদ্র বাণিজ্য যেমন বাড়বে, তেমন শিল্প ও কর্মসংস্থান হবে। বন্দটির পোতাশ্রয়টি প্রাকৃতিক এবং এর গভীরতা ১৮.৫ মিটার।এই বন্দরে ১২০,০০০ ডিডব্লিউটি (DWT) কার্গ জাহাজ ও চলাচলের উপযোগি।এই বন্দরে রয়েছে ৫ টি জেটি বা বার্থ। বন্দরটি কলকাতা-চেন্নাই রেলপথ ও মহাসড়কের সঙ্গে যুক্ত। ৫নং মহাসড়ক থেকে এই বন্দর ৬ কিমি দীর্ঘ ২১৭ নং মহাসড়ক দ্বারা যুক্ত। বন্দরটি পারাদ্বীপ থেকে ১৬০ কিমি এবং বিশাখাপত্তনম থেকে ২৬০ কিমি দূরে অবস্থিত। বন্দরটির পশ্চাত ভূমি যতেষ্ট উন্নত। ওড়িশা, ঝাড়খণ্ড, ছত্তীসগঢ় রাজ্য হল এই বন্দরের পশ্চাত ভূমি। "Dhamra And Gopalpur Emerging As Large Deep Ports On East Coast"। ommcomnews.com। ১৯ মার্চ ২০২১। ২৮ ডিসেম্বর ২০২১ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০২১।  port ready to restart operation[স্থায়ীভাবে অকার্যকর সংযোগ]. Business Standard -৩১ অক্টোবর ২০১৫